पूना के मकरंद आचार्य को ‘सिंगला मर्डर केस’ बहुत शिद्दत के बाद हासिल हुआ । कुछ अन्य पुस्तकों के साथ उन्हें वो तब हासिल हुआ जबकि वो ऑन लाइन हजार रुपये खर्च कर चुके थे । उनकी इस स्टोरी का एंटीक्लाइमेक्स ये है कि तब तक NEWSHUNT पर नॉवेल चालीस रुपये में उपलब्ध हो चुका था । बहरहाल नावल आचार्य साहब को बहुत बहुत पसंद आया और वो उन्होने एक ही सिटिंग में रात को 10 बजे तक जाग कर पढ़ा । ‘लेखकीय’ उन्हें फाइव स्टार होटल की फाइन डाइनिंग के एपेटाइजर सरीखा लगा । बकौल उनके उन्हें याद नहीं पड़ता कि ‘लास्ट टाइम इतना स्वादिष्ट भोग कब लगा था’ ।